Anzjana ddaħħlet l-isptar bi ġrieħi serji wara li l-Ħadd filgħodu kienet passiġġiera f'karozza li kienet involuta f'ħabta bejn żewġ vetturi. Il-każ seħħ fi Triq Sant Andrija meta għal xi raġuni seħħet ħabta bejn żewġ karozzi li kienu qed jinstaqu fid-direzzjoni opposta. Minn informazzjoni li kiseb one.com.mt jidher li fil-karozza mal-mara kien hemm żewġ passiġġieri oħra. Immedjatament fuq il-post issejjaħ tim mediku mill-isptar Mater Dei li ħa lill-mara l-Isptar għall-kura. Kawża ta dan l-inċident it-triq inżammet magħluqa għal diversi sigħat sakemm l-esperti tal-Qorti għamlu l-aċċess tagħhom ghall-inkjesta Maġisterjali.